**A geotermikus energia feltárásának és hasznosításának lehetőségei Kárpátalján**

Ködöböcz-Gerzsenyi Ilona

Kárpátalja

Kárpátalja tekintetében a megújuló energiaforrások közül a geotermikus energiakészletek érdemelnek kiemelt figyelmet. A megyében évtizedek óta ismert néhány természetes hőforrás, viszont a szisztematikus energetikai célú feltárás még várat magára. Olyan érdekes vízösszetételekkel találkozhatunk, melyek gazdagok ásványi anyagokban. Néhány közülük világviszonylatban is jelentős paraméterekkel rendelkezik.

A Beregszászi Geológiai Szolgálat kutatási eredményeiből arra a következtetésre juthatunk, hogy Kárpátalján is jelentős szerephez juthatna ez az energiaforrás felhasználva a megye síkvidéki területein található nagy kiterjedésű u.n. „meleg mezők”-et (50°C-os izotermák 520-600 m mélységben húzódnak, 4200 méter mélységben 2l0 °C hőmérsékletű földtani rétegeket mutattak ki).

A geotermikus energia hasznosítása a megyében jelenleg kizárólag gyógy- és rekreációs célokat szolgál. Az energiahasznosítást a két állam (Ukrajna és Magyarország) közösen és integráltan is megoldhatná (a legközelebbi termálkút csupán néhány száz méterre található az államhatártól). Az újabb termál-energetikai feltárásokhoz viszont további hidrogeológiai vizsgálatok szükségesek. Ebben az irányban kezdeményezünk kutatásokat a jövőben.